Ordre national de la médaille du Mérite sportif

Den Ordre national de la médaille du Mérite sportifFranséisch Schreifweis wéi se ë. a. vum Service information et presse benotzt gëtt. Am Originaltext vun 1945 steet « la Médaille du Mérite   sportif » ass e Lëtzebuerger Verdéngschtuerden deen den 8. Oktober 1945 duerch en Arrêté grand-ducal agefouert gouf.

All Persoun déi sech besonnesch a permanent fir d'kierperlech Erzéiung an de Sport agesat huet, ka mam Uerde vum Mérite sportif ausgezeechent ginn; e kann och posthum verdeelt ginn.

 Geschicht 
Den Uerden ass 1945 an d'Liewe geruff gi fir Verdéngschter am Turnen, am Sport an am Scoutissem z'éieren. Nodeems den Arrêté mat deem en agefouert gi war 1976 ofgeschaaft gouf, ass de Verdéngschtuerde mam Gesetz vum 26. Mäerz 1976 nei definéiert ginn an d'Ausféierungbestëmmunge goufen am Joer duerno festgehalen.

 Graden 
Den Uerde vum Mérite sportif besteet aus dräi Graden:

 bronze Verdéngschtmedail,
 sëlwer Verdéngschtmedail,
 gëlle Verdéngschtmedail.

 Ausgesinn 
Op der viischter Säit vun der Verdéngschtmedail vum Mérite sportif steet « Luxembourg - Médaille du Mérite Sportif » an hannendrop sinn e Lorberhallem, fënnef Réng déi anenee geschlonge sinn an den Datum wéini den Uerde geschaf gouf, den 8. Oktober 1945.

 Kuckt och 
 Lëtzebuergesch Auszeechnungen an Éierenzeechen